NGC 7000

NGC 7000 je emisná hmlovina v súhvezdí Labuť, ktorú objavil britsko-nemecký astronóm William Herschel 24. októbra 1786. Je známa aj pod názvom Severná Amerika, pretože svojím tvarom veľmi pripomína tento kontinent.

Severná Amerika zaberá na oblohe rozlohu šestnástich splnov Mesiaca. Dodnes nevieme, ktorá hviezda ionizuje plyn v hmlovinách a núti ho žiariť červene. Pravdepodobne je to hviezda Deneb alebo 2MASS J20555125+4352246. Vizuálne je dosť nejasná, ale je obľúbeným objektom astrofotografov. V jej blízkosti je hmlovina IC 5067-70 Pelikán. Obe hmloviny opticky oddeľuje tmavý prachový pruh (LDN 935). V skutočnosti sú obidve hmloviny súčasťou jednej oblasti H II a tmavá hmlovina (LDN 935) je pred nimi.

Referencie

Pozri aj 
 Zoznam NGC objektov

Súhvezdie Labuť
7000
Astronomické objekty objavené v roku 1786